
				BESTELAKO XEDAPENAK

				LAN ETA JUSTIZIA SAILA

				5405

				EBAZPENA, 2019ko azaroaren 14koa, Lan eta Gizarte Segurantzako zuzendariarena, lan-arriskuen prebentzioaren arloan arau-hauste oso astuna egiteagatik ezarritako zehapena argitaratzea agintzen duena (14.0172.48.01.01.02 –SH-113/14– espedientea, I482014000053227 arau-hauste akta).

				Ikusi da enpresa hauei hasitako zehapen-espedientea: Sidenor Aceros Especiales SL (lehengo Gerdau Aceros Especiales Europa SL; B-01292903 IFK, eta egoitza Ugarte auzoa z.g. – 48970 Basauri – Bizkaia); Cesinel Ingeniería SL (B-84284579 IFK, eta egoitza Camino de las Rejas 1, 1.a, J bulegoa – 28821 Coslada – Madrid) eta Pine Instalaciones y Montajes SA (A-48713416 IFK, eta egoitza Astintze kalea 6 – 48160 Derio – Bizkaia). 2014ko uztailaren 28an Laneko eta Gizarte Segurantzako Ikuskailetzak egindako I482014000053227 ara-haustearean ondorioz ireki da.

				AURREKARIAK

				Lehenengoa.– Eusko Jaurlaritzako Lan eta Justizia Saileko Laneko eta Gizarte Segurantzako zuzendariaren 2018ko urriaren 24ko Ebazpenaren bidez, Sidenor Aceros Especiales SL enpresari eta, solidarioki, Cesinel Ingeniería SL eta Pine Instalaciones y Montajes SA enpresei berrehun eta hogeita hamabost mila (250.000) euroko zehapena ezarri zitzaion, Lan-arloko arau-hauste eta zehapenei buruzko Legearen testu bategina onartu zuen abuztuaren 4ko 5/2000 Legegintzako Errege Dekretuaren 13.10 artikuluan tipifikatuta dagoen arau-hauste oso astun bat egiteagatik. Honela dio artikulu horrek: «Laneko arriskuei buruzko araudiaren arabera lan-baldintzei aplikatu beharreko beste edozein prebentzio-neurri ez hartzea eta langileen segurtasuna eta osasuna arrisku larrian jartzea».

				Bigarrena.– Ebazpen hori irmoa da.

				ZUZENBIDEKO OINARRIAK

				Artikulu bakarra.– Espedienteaz arduratzeko eskumena Laneko eta Gizarte Segurantzako zuzendariarena da, honako hauetan xedatutakoaren arabera: apirilaren 11ko 84/2017 Dekretua (2017ko apirilaren 21eko EHAA); maiatzaren 14ko 928/1998 Errege Dekretua (1998ko ekainaren 3ko BOE); eta Laneko arriskuen prebentzioaren arloan arau-hauste oso astunak egiteagatik ezarritako zigorrak argitaratzeari eta zigortutako enpresen erregistroa sortzeari buruzko azaroaren 21eko 244/2012 Dekretuaren 2, 3, eta 4. artikuluak (2012ko abenduaren 4ko EHAA).

				Ikusirik lege-arauak eta oro har aplikatzekoak diren gainerakoak, Lan eta Gizarte Segurantza Zuzendaritzak, dituen ahalmenez baliatuz, hau

				EBAZTEN DU:

				Lehenengoa.– Jarritako zehapen horri buruzko datuak Euskal Herriko Agintaritzaren Aldizkarian argitaratzeko agintzea. Hona hemen datuok:

				

				– Sozietatearen izena: Sidenor Aceros Especiales SL.

				– Zer sektoretan diharduen: burdinurtzea.

				– Identifikazio fiskaleko kodea: B01292903.

				– Egoitza soziala: Ugarte auzoa z.g., 48970 Basauri (Bizkaia).

				– Eragindako lantokia: Sidenor Aceros Especiales SL, Ugarte auzoa z.g., 48970 Basauri (Bizkaia).

				– Egindako arau-haustea: LAZLTBren 13.10 artikulua: gauzatzen ari diren lan-baldintzei aplikagarriak zaizkien lan-arriskuen prebentziorako araudiko prebentzio-neurriak ez hartzea, horietatik langileen segurtasunean eta osasunean berehalako arrisku larria eragin daitekeenean.

				– Zehapen ekonomikoaren zenbatekoa: berrehun eta berrogeita hamar mila (250.000) euro.

				– Arau-hauste aktaren data: 2014ko uztailaren 28a.

				– Zehapen-ebazpenaren data: 2018ko urriaren 24a.

				– Zehapena irmo egin zen eguna. 2019ko urriaren 4a.

				– Sozietatearen izena: Cesinel Ingeniería SL.

				– Zer sektoretan diharduen: espezializatu gabeko establezimenduetako txikizkako merkataritza.

				– Identifikazio fiskaleko kodea: B84284579.

				– Egoitza soziala: Camino de las Rejas 1, 1.a, J bulegoa, 28821 Coslada (Madrid).

				– Eragindako lantokia: Sidenor Aceros Especiales SL, Ugarte auzoa z.g., 48970 Basauri (Bizkaia).

				– Egindako arau-haustea: LAZLTBren 13.10 artikulua: Gauzatzen ari diren lan-baldintzei aplikagarriak zaizkien lan-arriskuen prebentziorako araudiko prebentzio-neurriak ez hartzea, horietatik langileen segurtasunean eta osasunean berehalako arrisku larria eragin daitekeenean.

				– Zehapen ekonomikoaren zenbatekoa: berrehun eta berrogeita hamar mila (250.000) euro.

				– Arau-hauste aktaren data: 2014ko uztailaren 28a.

				– Zehapen-ebazpenaren data: 2018ko urriaren 24a.

				– Zehapena irmo egin zen eguna. 2019ko urriaren 4a.

				– Sozietatearen izena: Pine Instalaciones y Montajes SA.

				– Zer sektoretan diharduen: Instalazio elektrikoak.

				– Identifikazio fiskaleko kodea: A48713416.

				– Egoitza soziala: Astintze kalea 6 A, 308 dpt., 48160 Derio (Bizkaia).

				– Eragindako lantokia: Sidenor Aceros Especiales SL, Ugarte auzoa z.g., 48970 Basauri (Bizkaia).

				– Egindako arau-haustea: LAZLTBren 13.10 artikulua: Gauzatzen ari diren lan-baldintzei aplikagarriak zaizkien lan-arriskuen prebentziorako araudiko prebentzio-neurriak ez hartzea, horietatik langileen segurtasunean eta osasunean berehalako arrisku larria eragin daitekeenean.

				– Zehapen ekonomikoaren zenbatekoa: berrehun eta berrogeita hamar mila (250.000) euro.

				– Arau-hauste aktaren data: 2014ko uztailaren 28a.

				– Zehapen-ebazpenaren data: 2018ko urriaren 24a.

				– Zehapena irmo egin zen eguna. 2019ko urriaren 4a.

				Bigarrena.– Argitaratzen diren datu horiek laneko arriskuen prebentzioaren arloan arau-hauste oso astunak egiteagatik ezarritako zehapenen Erregistroan inskribatzea, lehen aipatutako azaroaren 21eko 244/2012 Dekretuaren 4. artikuluan xedatutakoarekin bat etorriz. Lan eta Gizarte Segurantza Zuzendaritzari atxikita dago erregistro hori.

				Ezarritako zehapenari dagozkion erregistroko datuak bost urteren buruan ezeztatuko dira, zehapena Euskal Herriko Agintaritzaren Aldizkarian argitaratu eta hurrengo egunetik kontatzen hasita.

				Vitoria-Gasteiz, 2019ko azaroaren 14a.

				Laneko eta Gizarte Segurantzako zuzendaria,

				MARÍA ELENA PÉREZ BARREDO.

